《题运使卢同年抱孙 其六 文宴图》
清代·戴亨

美玉耻自炫，湮没岂初心。同气不相求，吾道将中沈。

所贵忘势分，亦在真知音。大名久自擅，诗酒偕登临。

遂令枯寂士，声誉驰古今。此意良独厚，世罕测其深。

至今平山上，谁复能追寻。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。